9:25 amକଟକ ଖାନନଗର ପାର୍କ ନିକଟରେ ଆଜି ସକାଳେ ବୃଦ୍ଧଙ୍କ ଝୁଲନ୍ତା ମୃତଦେହ ଠାବ,ପ୍ରାଥମିକ ତଦନ୍ତରୁ ଆତ୍ମହତ୍ୟା ଅନୁମାନ 9:20 amସମ୍ଭାବ୍ୟ ବାତ୍ୟା ପ୍ରଭାବରେ ୧୦ ଓ ୧୧ରେ ଦକ୍ଷିଣ ଓଡ଼ିଶାରେ ବର୍ଷା 9:19 amଅର୍ଚ୍ଚନା ନାଗ ସହ ମୁହାଁମୁହିଁ ୮ ଘଣ୍ଟାର ଜେରା ପରେ ଇଡି ଅଫିସରୁ ବାହାରିଲେ ଆରକେଟେକ୍ର ରଂଜିତ ବେହେରା 9:17 amସାମୁଦ୍ରିକ ବାତ୍ୟା 'ମ୍ୟାଣ୍ଡ୍ସ୍' ତୀବ୍ର ଅବପାତରେ ପରିଣତ ହେଲା ; ସତର୍କ ସୂଚନା ଜାରି କଲା ପାଣିପାଗ ବିଭାଗ 9:15 amପଦ୍ମପୁରରେ ଭୋଟ ଗଣତି ପୂର୍ବରୁ ବଡ଼ ଧରଣର ଇଭିଏମ ଅଦଳ ବଦଳ ଅଭିଯୋଗ।
ବରୀଃ(ସ୍ନେହାଂଶୁ ଶେଖର ମହାନ୍ତି)ବରୀ ବ୍ଲକର କୋଭିଡ ସ୍ୱାସ୍ଥ୍ୟ ସେବା କ୍ଷେତ୍ରରେ ଅଗ୍ରଦୂତ ସାଜିଥିବା କର୍ମ କର୍ତ୍ତା ମାନଙ୍କୁ ଓଡିଶାର ଅଗ୍ରଣୀ ସମାଲୋଚନା ମୂଳକ ସାପ୍ତାହିକୀ ଖବର କାଗଜ ବଜ୍ରବାଣ ତରଫରୁ ଆଜି ବରୀ ବ୍ଲକର ଅଭିମନ୍ୟୁ ବାଲିଆ ଠାରେ ସମ୍ବର୍ଦ୍ଧନା ପ୍ରଦାନ କରା ଯାଇଛି । ଆଜି ପୂର୍ବାହ୍ନ ୧୧.୩୦ ମି. ସମୟରେ ବଜ୍ରବାଣ ସମାଲୋଚନା ମୂଳକ ଖବରକାଗଜ ତରଫରୁ ଅଭିମନ୍ୟୁ ସାମନ୍ତ ସିଂହାର ମହାବିଦ୍ୟାଳୟ ସଭା ପ୍ରକୋଷ୍ଠରେ ସଂପୂର୍ଣ୍ଣ ନିରାଡମ୍ବର ପୂର୍ଣ୍ଣ ଭାବରେ ସ୍ୱାସ୍ଥ୍ୟସେବା କର୍ମକର୍ତ୍ତାଙ୍କୁ ସଂଗ୍ରାମ ସାରଥୀ ସମ୍ମାନ -୨୦୨୧ ରେ ସମ୍ବର୍ଦ୍ଧିତ କରାଯାଇଥିଲା । ଅଧ୍ୟାପକ ରବିନ୍ଦ୍ର କୁମାର ଦାସଙ୍କ ସଭାପତିତ୍ୱରେ ଆୟୋଜିତ ସମ୍ବର୍ଦ୍ଧନା କାର୍ଯ୍ୟକ୍ରମରେ ସାମ୍ବାଦିକ ବାବାଜୀ ଚରଣ ଜେନା ସମ୍ମାନୀତ ଅତିଥି ଓ ଓଡିଶା ଗ୍ରାମ୍ୟ ବ୍ୟାଙ୍କ ବାଲିଆ ଶାଖା ପରିଚାଳକ ବିଶ୍ୱଜିତ ରଥ ମୁଖ୍ୟ ଅତିଥି ଭାବେ ଯୋଗଦାନ କରି ସମ୍ବର୍ଦ୍ଧିତ ପ୍ରତିଭା ମାନଙ୍କୁ ମାନପତ୍ର , ଉପଢୈାକନ ଓ ପୁଷ୍ପଗୁଚ୍ଛ ଦେଇ ସମ୍ବର୍ଦ୍ଧିତ କରିଥିଲେ ।
ତେବେ ଅନୁଷ୍ଠାନ ତରଫରୁ ବରୀ ସି ଏଚ ସି ର ବି ପି ଏମ ମୁକୁନ୍ଦ ଚନ୍ଦ୍ର ନାୟକ, ଏମ ପି ଏଚ ଡବ୍ଲୁ କରୁଣା କର ଦାସ , ବ୍ରହ୍ମାନନ୍ଦ ମହାଳିକ, ପ୍ରତିଭା ସାମଲ, ପ୍ରିୟ ରଂଜନ ସାହୁ , ଫାର୍ମାସିଷ୍ଟ ସାଗର କୁମାର ଦାସ , ଏ ଏନ ଏମ ସ୍ମରଣିକା ଜେନା, ଗାୟତ୍ରୀ ମଲ୍ଲିକ, ମିନାରାଣୀ ଜେନା, ଡି ଇ ଓ ପ୍ରଶାନ୍ତ କୁମାରସାହୁ, ଶଶୀକାନ୍ତ ଜେନା, ଦୀପକ କୁମାର ଦାସଙ୍କୁ ସଂଗ୍ରାମ ସାରଥି ସମ୍ମାନ ୨୦୨୧ ସମ୍ମାନରେ ସମ୍ମାନୀତ କରିଥିଲେ । ବଜ୍ରବାଣ ପରିବାର ତରଫରୁ ପ୍ରତିଷ୍ଠାତା ଶରତ କୁମାର ଜେନା ସଭାକୁ ସଂଚାଳନ କରିଥିବା ବେଳେ, ପ୍ରିତୀ ରଂଜନ ସାହୁ , ସୁରେଶ ଚନ୍ଦ୍ର ରଥ, ସୁକାନ୍ତ କୁମାର ଜେନା ପ୍ରମୁଖ ସମ୍ବର୍ଦ୍ଧନା କାର୍ଯ୍ୟକ୍ରମକୁ ପରିଚାଳନା କରିଥିଲେ ।
ପଦ୍ମପୁରରେ ଭୋଟ ଗଣତି ପୂର୍ବରୁ ବଡ଼ ଧରଣର ଇଭିଏମ ଅଦଳ ବଦଳ ଅଭିଯୋଗ।
